EUTELSAT 9B
EUTELSAT 9B ir Francijas uzņēmuma Eutelsat sakaru pavadonis. Palaists 2016. gada janvārī ģeostacionārajā orbītā. Tas nodrošina sakaru un datu pārraides pakalpojumus Eiropai un Tuvajiem Austrumiem. Tas ir optimizēts Direct-to-Home televīzijas pakalpojumiem. Kosmisko aparātu izgatavoja Airbus Defence and Space uz platformas Eurostar E3000 bāzes. Pavadonis apgādāts ar 66 Ku joslas raidītājiem. Papildus pamatraidītājiem pavadonim uzstādīta aparatūra EDRS A datu retranslācijas sistēmai European Data Relay Satellite EUTELSAT 9B palaists 2016. gada 29. janvārī 22:20 UTC ar nesējraķeti Proton-M/Briz-M no Baikonuras kosmodroma 200. laukuma 39. palaišanas iekārtas. Pavadonis no dzinējbloka Briz-M atdalīts 9 stundas 12 minūtes pēc starta. Ģeostacionārajā orbītā tas tika novietots punktā 9° austrumu garuma.